Sejšeli

Sejšeli su otočna država u zapadnom Indijskom oceanu, udaljena oko 1.600 km od obale Afrike, sjeveroistočno od Madagaskara. Okružuju ih sljedeće otočne države i teritoriji: Mauricijus i Reunion na jugu, Komori na jugozapadu i Maldivi na sjeveroistoku. Historija Arapski trgovci su bili prvi koji su ugledali tada nenaseljene Sejšele, a prvi Evropljani koji su stupili na ova ostrva su bili Portugalci 1505. godine. Francuzi su preuzeli kontrolu nad ostrva 1756. godine i nazvali ih Sejšeli po tadašnjem francuskom ministru financija Jean Moreau de Sechellesu. Britanci su preuzeli kontrolu nad ostrvima 1814. godine. Od 1976. godine Sejšeli su nezavisna država i članica Commonwealtha i Frankofonije. Godine 1977. je državnim udarom vlast preuzela marksistički Sejšelski narodni napredni front (SPPF) i uveo jednopartijski režim koji se oslanjao na tadašnji Istočni blok. Nakon raspada SSSR-a, SPPF je odlučio vratiti višestranački sistem, pa su 1993. održani prvi višestranački izbori. Vlada Predsjednik Sejšela se nalazi i na čelu države i na čelu vlade. Bira se svakih pet godina. Bivši predsjednik France-Albert René, je demokratski izabran nakon državnih reforma 1992. godine, iako je bio na vlasti od državnog udara 1977. godine. France-Albert René je odstupio 2004. godine, kako bi njegov podpredsjednik James Michel došao na njegovo mjesto. Državni parlament Sejšela Assemblée Nationale se sastoji od 34 zastupnika od kojih se 25 bira direktno na izborima, a ostalih devet po postotku kojeg je dobila određena stranka. Sejšeli su član COI-a. Političke podjele Sejšeli su podjeljeni u 23 administracijska područja: Anse aux Pins Anse Boileau Anse Étoile Anse Louis Anse Royale Baie Lazare Baie Sainte Anne Beau Vallon Bel Air Bel Ombre Cascade Glacis Grand' Anse (na ostrvu Mahé) Grand' Anse (na ostrvu Praslin) La Digue La Rivière Anglaise Mont Buxton Mont Fleuri Plaisance Pointe La Rue Port Glaud Saint Louis Takamaka Geografija Sejšeli se sastoje od 115 ostrva u Indijskom okeanu, od kojih su 33 naseljena. Ostrva koji čine srce arhipelaga (Mahé, Praslin, La Digue) su zapravo mikrokontinenti. Nisu ni koraljnog ni vulkanskog porijekla, nego se sastoje od granita. Ostala ostrva su većinom koraljnog porijekla. Glavni grad Victoria se nalazi na ostrvu Mahé na kojem živi 80% stanovništva Sejšela. Na istom ostrvu se nalazi i najviši vrh Sejšela, Morne Seychellois visok 905 metara. Privreda Zavisi od stranog kapitala. Najveći udio ima turizam, pa poljoprivreda te industrija. Poljopriverda: kokos, začini, čaj, cimet, kukuruz, maniok, ananas,,.razvijen ribolov. Industrija: prehrambena, obuće, drvna, hemijska, tekstilna,,. Rude; fosfati,nafta,. Stanovništvo Budući da ne postoje domoroci na Sejšelima, lokalno stanovništvo se sastoji od useljenika. Većinom su to Francuzi, Afrikanci, Indijci i Kinezi. Francuski i engleski su službeni jezici u državi zajedno sa Sejšelskim kreolskim, koji je nastao iz francuskog jezika. Većina stanovništva su kršćani, od kojih je najveći broj katoličke vjeroispovjesti. Reference Foto galerija